NETFLIX-DOKUMENTTISARJA
Tässä on viikon ikäinen Chico.
Se on 30 yksilön kapusiiniapinan perheen uusin jäsen.
Kaikki haluavat tavata sen.
Chico nauttii huomiosta.
Mutta pian sillä on ongelma.
Tämä hemmottelu ei jatku ikuisesti.
Läheisyydestä huolimatta perheessä vallitsee tiukka kuri,
ja kilpailu voi olla kovaa.
Pian Chicon odotetaan löytävän oma paikkansa -
tässä kaoottisessa yhteisössä.
Kun syntyy suureen perheeseen,
joskus on taisteltava sopiakseen joukkoon.
SUURET PERHEET
Kolmen kuukauden ikäisen Chicon uutuudenviehätys on poissa,
eikä se ole enää perheen vauva.
Tähän asti se on ollut liimattuna emoonsa vuorokauden ympäri,
mutta nyt sen on aika alkaa etsiä ystäviä.
Ja hyvästä syystä.
Ystävyydet auttavat säännöllisten perheriitojen keskellä.
Ja lisäetuna on päivittäiset kylpylähoidot.
Suuressa perheessä ei ole pulaa leikkikavereista.
Mutta koulun piha pelottaa Chicoa.
Ensimmäinen päivä jännittää.
Ehkä voisikin aloittaa tutusta.
Mitäköhän täti sanoisi?
Ei kiinnosta.
Eivätkä teini-ikäiset serkut halua tylsää vauvaa mukaansa.
Torjutuksi tuleminen sattuu.
Kaikki välttelevät Chicoa.
Chico ei ole ainoa ulkopuolinen, jolla on vaikeuksia löytää leikkikaveria.
Joukossa on toinenkin muista erossa pysyvä.
Samanikäinen -
ja samankokoinen.
Ne sopivat yhteen täydellisesti.
Vihdoinkin Chico on löytänyt ensimmäisen ystävänsä.
Se on hyvä alku -
ja oman sosiaalisen verkoston rakentamisen perusta.
Joissakin suurissa perheissä ystäviä löytyy helpommin.
KENIA SAMBURU
Kolmen kuukauden ikäistä Jasiria -
tukee yksi välittävimmistä perheistä, ja sillä riittää ystäväehdokkaita.
Sen ympärillä on myös vanhempia roolimalleja,
jotka opettavat sille kaikki tarvittavat selviytymistaidot.
Päivän ensimmäinen oppitunti on myös hauskin.
Paini.
Kuten kaikki urokset, sen vanhemmat serkut taistelevat testatakseen toistensa voimia.
Jasiri on valmis,
ja kenen kanssa voisikaan treenata paremmin kuin emon?
Täydet pisteet innostuksesta, mutta toteutusta on vielä harjoiteltava.
Tässä tulee parempi vastus.
Jasiri on ehkä pienempi, mutta se on täynnä urheutta.
Voitto!
Mutta elämä ei ole pelkkää hauskanpitoa.
Kun ei ole satanut viikkoihin, on vaikeampi löytää hyvää ruokaa,
joten lauman on pysyttävä liikkeessä.
Jasirin selviytyminen on sen perheestä kiinni,
ja sen seuraava oppitunti on kaikkein tärkein, jonka se oppii.
ETELÄ-AFRIKKA MPUMALANGA
Pieni leijonanpentu Kaya oppii myös elämästä suuressa perheessä.
Ruhon, josta se, sen emo ja veljet nauttivat,
varasti niiden oma perhe,
MalaMalan lauma.
Mikään, ei edes perhe, ei tule leijonan ja sen ruoan väliin.
Kayan emo on taas pentujensa luona ja voi vain katsella kaukaa.
Mikä pahempaa,
emon sisko on palannut laumaan ilman niitä.
Emo on taas yksinhuoltaja ja joutunut palaamaan lähtöruutuun.
Niiden ei ole viisasta pysyä saaliin lähellä.
Ilman apua Kayan emo ei pysty huolehtimaan pennuista paljon kauempaa.
Sen on oltava kärsivällinen -
ja löydettävä rauhallisempi hetki, jolloin esitellä pentunsa laumalle.
Jälleen kerran Kaya ja sen veljet joutuvat odottamaan.
Jasirin perhe on ystävällisempi aterioinnin aikana,
vaikka ravinteikasta ruokaa on vaikea löytää.
Pitkillä matkoilla se luottaa emonsa maitoon pysyäkseen energisenä.
Mutta tänään Jasirin on aika kokeilla jotain uutta.
Oman ruoan keräämistä.
Sen on siis opittava käyttämään työkaluaan -
eli kärsäänsä.
Se on eläinkunnan paras nenä.
Se voi kasvaa jopa kaksi metriä pitkäksi.
Taivuttaa, vääntää ja tarttua kuin käsi.
Se on tarpeeksi vahva kaatamaan puun,
ja siinä on herkkä, sormenpäämäinen pää, jolla voi riipiä lehdet oksasta.
Mutta Jasirille -
vääntelehtivän kärsän koordinointi on vaikeampaa kuin miltä näyttää.
Yksittäisen lehden irrottaminen vaatii huolellisuutta ja tarkkuutta.
Ehkä ruoho on helpompaa?
Emo näyttää, miten se tehdään.
Se on pelkkää kärsää, ei yhtään taitoja.
Yritettyään koko aamun -
sen palkinto on vain yksi ruohonkorsi.
Vaatimaton alku,
mutta yrittäminen on väsyttävää näin pienelle norsulle.
Paahtavan auringon alla -
Jasiri alkaa ylikuumeta vaarallisesti.
Perhe voi auttaa vain varjostamalla sitä vartaloillaan.
Kun sateesta ei näy jälkeäkään, Jasirin elämä vaikeutuu.
Perheen seuraava päätös on ratkaiseva sen selviytymisen kannalta.
Muille suuriin perheisiin syntyneille -
tarpeet tyydyttääkseen on joskus lähdettävä omille teille.
Costa Ricassa -
Chico on laajentanut sosiaalista verkostoaan.
Mutta yksi tärkeä asia sen on hoidettava yksin.
On aamiaisen aika.
Ja tässä tiukan kurin perheessä kukaan ei jaa -
tai näytä sille, mistä ruokaa saa.
Chicon on selvitettävä se tarkkailemalla muita.
Ehkä tämä ontto puu sisältää jotain herkullista.
Ei, vain sadevettä.
Chico on nälkäinen,
mutta se ei tiedä, mitä kannattaisi syödä.
Jotkut hedelmät eivät ole vielä kypsiä.
Toiset eivät ole syömäkelpoisia.
Osa on suorastaan kamalaa.
Kun Chico löytää jotain maukasta,
se ei jää huomaamatta.
Isot lapset vievät ruoat.
Nälkäinen Chico yrittää viimeistä taktiikkaa.
Aikuiselta kerjäämistä.
Kun parempaa vaihtoehtoa ei ole, sille kelpaa toisten jämät.
Mutta maahan ei sovi jäädä pitkäksi aikaa.
Kuningasboa.
Chico ei huomaa lähestyvää vaaraa.
Jos se jää kiinni, se ei pärjää tappavaa saalistajaa vastaan.
Mutta se ei ole yksin.
Sen uudet ystävät alkavat hälyyttää,
ja koko perhe parveilee käärmeen ympärillä.
Chico katsoo turvallisen matkan päästä.
Nyt kun perheen huomio on toisaalla, se huomaa odottamattoman tilaisuuden.
Näkemällä vähän vaivaa -
se osuu kultasuoneen.
Kun ketään ei ole varastamassa,
se nauttii ensimmäisen mehukkaan sirkkansa kokonaan itse.
Vaikka Chico on nuori,
se on todistanut voivansa voittaa kilpailijat älyllään.
Ja nyt se voi luottaa uusien ystäviensä tukeen tulevina vuosina.
Vihdoinkin se alkaa ymmärtää elämää suuressa perheessä.
Sand Riverin rannalla…
Kayan emo on ehkä löytänyt tilaisuuden -
esitellä pentunsa laumalle.
Hyvin ruokittu ja unelias perhe rentoutuu aterioinnin jälkeen.
Hetki on koittanut.
Emo on epävarma reaktiosta, joten se piilottaa pennut.
Lauma on selvästi iloinen nähdessään emon.
Mutta ovatko pennut yhtä tervetulleita?
Jos niiden isä hyväksyy pennut, loput laumasta seuraa perässä.
Emon on saatava se puolelleen.
Kayan elämän suurin hetki on koittanut.
Sen rohkeammat veljet lähestyvät ensin.
Kaya odottaa viisaasti ollakseen varma lämpimästä vastaanotosta.
Vakuuttunut Kaya astuu eteenpäin tavatakseen isänsä.
Vihdoinkin -
Kayan isän hyväksyntä -
varmistaa sen paikan MalaMalan laumassa.
Pennut voivat vihdoin tavata koko perheen.
Nyt Kayan sisäinen naarasleijona alkaa tulla esiin…
Se on lupaava saalistajan alku.
Se ei ole enää epävarma pikku pentu,
vaan se osallistuu viimeinkin veljiensä leikkeihin.
Kayan perheensä kanssa solmimat suhteet -
kestävät koko eliniän.
Vihdoinkin Kaya on siellä, minne se kuuluu.
Kenyan kuivilla tasangoilla -
Jasirin perhe tekee kaikkensa -
pitääkseen pienen pennun suojassa paahtavalta auringolta.
Jasiri tarvitsee kipeästi apua.
Lauma havaitsee jotain tuttua ilmassa -
ja rohkaisee uupunutta Jasiria keräämään kaikki voimansa ja seisomaan.
Eikä hetkeäkään liian pian.
Jasirin ensimmäinen rankkasade.
Sade tuo mukanaan aina jotain erityistä.
Tuoretta ruohoa.
Aikuiset tietävät, että hedelmällisimmät laitumet ovat joen toisella puolella.
Kun Jasiri viimeksi ylitti tämän, virta vei sitä mukanaan.
Jasiria hermostuttaa.
Veteen astuminen pelottaa.
Mutta koko perhe on rohkaisemassa -
joka askeleella.
Luottamalla perheeseensä -
Jasiri on muuttunut pelokkaasta voitokkaaksi!
Ja se alkaa jo osata käyttää kärsäänsä.
Seuraavan vuosikymmenen aikana -
sen perhe jakaa sen kanssa kaiken tiedon ja viisauden.
Mutta toistaiseksi Jasiri voi nauttia lauman vauvana olosta.
Kaikkien vauvojen ei ole näin helppoa rakentaa siteitä perheisiinsä.
Okavangon suistossa -
hyeenakoira Duman on opittava luottamaan sisaruksiinsa,
kun se vahingossa johtaa kaikki vaaraan.
Tekstitys: Eveliina Paranko